Diari Oficial de la Generalitat Valenciana


Sumari del DOGV 7944, del 27-12-2016 (2016/10395)

RESOLUCIÓ de 21 de desembre de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre l'Agència Valenciana del Turisme i l'Ajuntament de Morella per a la comanda de gestió per al manteniment del complex Fàbrica de Giner d'eixe municipi, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10616


Data del document
:   21-12-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de desembre de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre l'Agència Valenciana del Turisme i l'Ajuntament de Morella per a la comanda de gestió per al manteniment del complex Fàbrica de Giner d'eixe municipi, per a l'exercici 2016. [2016/10747]  
L'Agència Valenciana del Turisme i l'Ajuntament de Morella han subscrit, prèvia tramitació reglamentària, el dia 17 d'octubre de 2016, el conveni per a la comanda de gestió per al manteniment del complex Fàbrica de Giner d'eixe municipi, per a l'exercici 2016.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb el número 917/2016 i que figura com a annex d'aquesta resolució.   
  
València, 21 de desembre de 2016.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ ENTRE L'AGÈNCIA VALENCIANA DEL TURISME I L'AJUNTAMENT DE MORELLA, PER A LA COMANDA DE GESTIÓ PER AL MANTENIMENT DEL COMPLEX FÀBRICA DE GINER D'EIXE MUNICIPI, PER A L'EXERCICI 2016.  
  
València, 17 d'octubre de 2016   
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOCV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 08.07.2015), intervenint en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. L'adreça de la referida entitat de dret públic, als efectes del present document, és la sítia a València, c/ Castán Tobeñas, 77, ciutat administrativa 9 d'Octubre, torre II, planta tercera.  
  
La seua legitimació i representació per a aquest acte es deriva del que estableix l'apartat dos.e) de l'article 5 del referit Decret 209/2004, de 8 d'octubre, en la virtut del qual el president de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la firma del present conveni per acord del Consell de data 14 d'octubre de 2016.  
  
D'altra banda, Rhamsés Ripollés Puig, com a alcalde-president de l'Ajuntament de Morella, la seua legitimació i representació per a aquest acte es deriva de la seua condició i càrrec d'alcalde-president del referit Ajuntament, autoritzat per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local.  
Les parts, segons intervenen,  
  
EXPOSEN  
  
Primer. El complex Fàbrica Giner-Masia del Collet, ubicat a Morella, és propietat de la Generalitat i ha estat històricament adscrit a diferents vonselleries. Aquest complex està constituït per una sèrie d'edificis industrials, edificacions complementàries, inclús terreny forestal que conformaven una colònia industrial amb una producció tèxtil de cicle complet.  
Per Resolució de la Conselleria d'Hisenda i Model Econòmic, de data 29 de febrer de 2016, es va adscriure el citat complex a l'Agència Valenciana del Turisme.  
  
Segon. Com a conseqüència d'aquesta adscripció, es constata la necessitat de gestionar el manteniment de les instal·lacions esmentades per a l'adequat compliment de les obligacions de la Generalitat com a propietària, a causa dels distints nivells de protecció que presenten els diferents immobles i espais, d'acord amb el Pla General d'Ordenació Urbana de Morella, que estableix, dins del complex Fàbrica Giner-Masia del Collet, tres nivells de protecció: protecció integral, protecció parcial i protecció ambiental.  
El desenvolupament de les tasques de manteniment i reparació té peculiaritats i calendari propi, l'observació i coordinació de totes les actuacions exigeix la immediatesa de control i gestió del Complex, seguiment directe que no pot prestar l'Agència Valenciana del Turisme per falta de mitjans personals i tècnics al terme municipal de Morella in situ, l'ajuntament del qual sí que en disposa.  
  
Això és així, perquè el desenvolupament de les tasques de manteniment i reparació, el seu seguiment, segons les incidències que es produïsquen, l'emmagatzematge d'elements propis del manteniment, l'observació del seu ús pels visitants i turistes, i la coordinació de tot això amb altres actuacions desenvolupades en el complex, exigeix la immediatesa del control i gestió, que resultarà molt més eficient en el propi municipi, ja que aquest seguiment directe no el pot prestar l'Agència Valenciana del Turisme per falta dels mitjans, dels quals sí que disposa el municipi. Això, sumat a la substitució dels elements necessaris, ha de permetre que les instal·lacions es conserven adequadament i en correcte estat.   
  
  
Tercer. L'esmentat municipi, està interessat a efectuar la gestió, control, conservació i manteniment del Complex Fàbrica de Giner - Masia del Collet a què es refereix el paràgraf anterior, i a obtindre de l'Agència Valenciana del Turisme els recursos econòmics necessaris per al seu manteniment i conservació.  
  
Quart. Per tot allò que s'ha exposat, i de conformitat amb l'article 11 de la Llei 40/2015, d'1 d'octubre, de Règim Jurídic del Sector Públic, ambdues parts, segons intervenen subscriuen el present Conveni de Comanda de Gestió que es regirà a través de les presents:  
  
  
CLÀUSULES  
  
Primera. Objecte del conveni  
Constitueix l'objecte del present conveni, la comanda de la gestió del manteniment, reparació i conservació del complex Fàbrica de Giner, de titularitat de la Generalitat i adscrit a l'Agència Valenciana del Turisme, a favor de l'Ajuntament de Morella, per al període anual de 2016.  
  
En virtut del present acord, l'Ajuntament de Morella, com a entitat encomanada, realitzarà directament, (per mitjà d'alguna de les formes de gestió directa previstes en l'article 85.2 A de la Llei reguladora de les bases de règim local) el manteniment reparació i conservació del citat complex, mantenint la Generalitat (Agència Valenciana del Turisme) com a administració encomanant, mantindrà la titularitat dels elements que la conformen.  
  
Segona. Gestió material que s'encomana  
La gestió material de les activitats que s'encomanen i per al període anual de 2016 són les següents:  
2.1. Conservació, reparació, manteniment i neteja de tots els elements construïts i zones comunes no cedides a l'Ajuntament de Morella ni utilitzades per l'Agència Valenciana del Turisme, amb la deguda diligència, i d'acord amb les oportunes prescripcions tècniques. La reparació haurà d'efectuar-se amb materials equivalents als existents.  
  
2.2. Sol·licitud de qualsevol llicència i/o autorització que resulte preceptiva per a la realització de la gestió encomanada.  
2.3. Manteniment dels cartells de senyalització i explicatius existents en l'interior del complex Fàbrica Giner - Masia del Collet, objecte de la comanda.  
2.4. Retirada dels elements deteriorats i que no siguen susceptibles de reparació, i en aquest cas tal retirada haurà de ser comunicada a l'Agència Valenciana del Turisme, per al seu coneixement i control.  
2.5. Informar regularment l'Agència Valenciana del Turisme de l'execució i incidències, si n'hi haguera, de les actuacions que s'hi realitzen.  
2.6. Atendre i complir els suggeriments i indicacions emeses per l'Agència Valenciana del Turisme per a la millor prestació del servei.  
2.7. Qualsevol altra acció necessària per al manteniment del complex, especialment allò que puga afectar la seguretat dels usuaris o que puga ocasionar algun perjuí al medi ambient.  
  
Tercera. Pressupost. Forma de pagament  
3.1. L'import total de la present comanda es fixa en un màxim de vint-i-vuit mil tres-cents setanta-tres euros (28.373,00 ?), que es pagarà, en la forma que més avant s'estableix a l'Ajuntament de Morella, amb càrrec al pressupost de l'Agència Valenciana del Turisme per a 2016, capítol II, programa 13, subprograma 133, «Manteniment, reparacions i inspeccions turístiques».  
L'import adés establit es destinarà per l'Ajuntament al pagament de les despeses corrents necessàries per al desenvolupament de l'actuació de reparació i conservació (incloses les assegurances necessàries) de la infraestructura de titularitat de l'Agència Valenciana del Turisme, objecte d'aquest acord.  
3.2. El pagament per part de l'Agència Valenciana del Turisme a l'Ajuntament de les despeses ocasionades per la gestió de la present comanda, fins a l'import màxim abans establit, serà satisfet a l'ajuntament de Morella, a la finalització de l'actuació de manteniment i conservació del complex Fàbrica de Giner, de titularitat de la Generalitat i adscrit a l'Agència Valenciana del Turisme, previa justificació o rendició de comptes en la forma que s'estableix en la clàusula quarta següent.  
  
  
Quarta. Rendició de comptes de la comanda  
4.1. El termini límit de presentació de tota la documentació justificativa relacionada en l'apartat 4.2 següent finalitzarà el 30 de desembre de 2016.  
4.2. Per a procedir al pagament a l'Ajuntament de Morella de la quantitat que corresponga s'haurà d'aportar, per part de l'ajuntament esmentat, enumerada, intitulada, descrita i definida com a continuació s'exposa, la següent documentació justificativa:  
a) Memòria econòmica amb detall de les despeses hagudes com a conseqüència de les actuacions objecte de la comanda, relació de les factures amb el seu emissor, número, concepte i import que es corresponguen amb les còpies de les factures esmentades en l'apartat «a» anterior, firmada per l'òrgan competent de l'Ajuntament.  
b) Còpia de les factures originals a nom de l'Ajuntament degudament confrontades i relatives a les actuacions objecte de la comanda.  
  
c) Còpia degudament confrontada dels documents de reconeixement de l'obligació del seu pagament expedida per l'òrgan competent de l'Ajuntament.  
d) Declaració del compromís de:  
d.1) No incloure les despeses objecte de la comanda, com a partides de despeses per a la determinació del denominat component addicional dels denominats convenis de compensació financera, propis dels municipis turístics.  
d.2) No haver rebut altres ajudes o subvencions per al finançament de l'actuació objecte de comanda.  
e) Declaració de:  
e.1) Haver complit el que disposa el Text Refós de la Llei de Contractes del Sector Públic en les contractacions i adquisicions efectuades.  
e.2) No ser deutor de la Generalitat per reintegrament de subvencions.  
f) Memòria tècnica descriptiva de les actuacions objecte de la comanda realitzades, firmada pel responsable municipal competent.  
g) Quant a les despeses del personal propi de l'Ajuntament, s'haurà d'aportar:  
g.1) Certificació de l'interventor municipal, o òrgan municipal competent, detallant les persones, mesos, cost de Seguretat Social a càrrec de l'entitat, amb indicació del percentatge que resulta imputable al desenvolupament de les actuacions objecte de comanda, de manera que la seua valoració resulte manifesta.  
g.2) Còpies confrontades de les nòmines de les persones i mesos corresponents.  
g.3) Còpies confrontades dels TC2 dels mesos oportuns i amb indicació de les persones que hi hagen participat.  
g.4) Còpies confrontades de les declaracions de les retencions a compte de l'IRPF (model 111 de retencions corresponents al 1r, 2n o 3r trimestre). En relació amb les retencions corresponents al 4t trimestre, s'aportarà una declaració responsable de l'òrgan competent de l'ajuntament, de la relació de treballadors i imports corresponents a cadascun, que seran ingressats en la declaració del 4t trimestre del model 111.  
  
g.5) Còpies confrontades dels oportuns documents de reconeixement de l'obligació del pagament, respecte a les despeses de personal declarades.  
La documentació a què es refereixen els apartats b), d), e) i f), podrà, si així ho estima oportú l'Ajuntament, agrupar-se en un únic document en què apareguen degudament reflectits aquests apartats i amb les firmes oportunes.  
4.3. Per part de l'Agència Valenciana del Turisme, se procedirà al pagament de l'import de la comanda de gestió a l'Ajuntament una vegada realitzada l'actuació encomanada i complides per l'esmentat Ajuntament totes les obligacions, condicions i tràmits establits en el present conveni, per a la qual cosa, per part del servei d'Infraestructures de l'Agència Valenciana del Turisme, haurà d'emetre's un informe acreditatiu que les actuacions realitzades per l'Ajuntament s'ajusten al que estableix el present conveni. Les quantitats a abonar, pels conceptes adés relacionats, seran satisfetes per l'Agència Valenciana del Turisme directament a l'Ajuntament, que les destinarà al pagament de despeses de funcionament, corresponents a les actuacions objecte del present conveni.  
  
Cinquena. Noves incorporacions d'elements  
En el cas que, per part de l'Agència Valenciana del Turisme, s'adquirisquen més elements per a la seua instal·lació en el Complex Fàbrica de Giner-Masia del Collet del municipi de Morella, els elements esmentats, sense perjuí de la garantia establida i de les obligacions per al contractista derivades de la mateixa, quedaran incorporats al règim de comanda de gestió determinat en el present conveni.  
  
Sisena. Durada  
La vigència del present conveni de Comanda de gestió, produirà efecte des del moment de la seua firma, fins a la finalització de les actuacions que s'hi preveuen, i en tot cas, fins al 30 de desembre de 2016. En qualsevol cas la justificació de les actuacions s'efectuarà com a màxim el 30 de desembre de 2016.  
  
Setena. Comissió de seguiment  
Es crea una comissió de seguiment del present conveni amb les funcions següents:  
- Supervisar l'execució del conveni, així com adoptar les decisions i dictar les instruccions necessàries, a fi d'assegurar la correcta realització de les activitats convingudes, incloent-hi, a l'efecte, la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
- Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en les anualitats derivades del retard.  
La comissió de seguiment estarà constituïda, de forma paritària, per quatre representants, nomenats per ambdues parts de comú acord, i que presidirà la persona designada pel president de l'Agència Valenciana del Turisme.  
Les còpies de les actes, acords o informes que, si és el cas, emeta la Comissió de Seguiment en el desplegament i execució de les funcions que tinga assignades, es remetran a la Direcció de l'Agència Valenciana del Turisme.  
El seu funcionament i adopció d'acords, es regularan pel que preveu els articles 15 i següents de la Llei 40/2015, d'1 d'octubre, de Règim Jurídic del Sector Públic.  
  
Vuitena. Resolució  
El Conveni de Comanda de Gestió entre l'Agència Valenciana del Turisme i l'Ajuntament de Morella quedarà resolt, en el cas que no tingueren lloc les actuacions que s'hi preveuen.  
Així mateix, el present Conveni quedarà resolt per mutu acord de les parts, i per l'incompliment per qualsevol d'elles, de les estipulacions que s'hi preveuen.  
Si, per causes imputables a l'Ajuntament, no es duguera a terme l'actuació objecte del present conveni, aquest quedarà automàticament rescindit.  
En tot cas, les parts es comprometen a finalitzar les activitats que estigueren en curs d'execució, d'acord amb el criteri que, a l'efecte, s'establisca per la Comissió de Seguiment.  
  
Novena. Altres aspectes  
La prestació dels serveis objecte de la present comanda no impliquen la cessió de cap element.  
Ambdues parts es comprometen a destacar en quantes activitats realitzen per a la difusió de les actuacions previstes en el present Conveni de Comanda de Gestió, la col·laboració prestada per l'altra part, incorporant els respectius anagrames i logotips en el material de difusió esmentat; excepció feta d'aquelles actuacions realitzades per l'Agència Valenciana del Turisme en un àmbit superior al del municipi de Morella.  
  
  
Deu. Règim jurídic  
El present Conveni de Comanda de Gestió és de caràcter administratiu i es considera inclòs en l'article 11 de la Llei 40/2015, d'1 d'octubre, de Règim Jurídic del Sector Públic.  
Els dubtes i controvèrsies que puguen sorgir amb motiu de la interpretació i aplicació de la present comanda, i que no puguen ser resolts de comú acord per les parts a través de la comissió de seguiment que adés s'ha establert, es resoldran de conformitat amb la normativa aplicable en dret, i seran competència de la Jurisdicció Contenciosa Administrativa.  
Les parts, llegit el present document, i en prova de conformitat amb el seu íntegre contingut, el subscriuen i signen per duplicat exemplar al lloc i en la data al principi indicats.  
  
President de l'Agència Valenciana del Turisme: Francesc Colomer Sánchez.  
Alcalde de l'Ajuntament de Morella: Rhamsés Ripollés Puig.